**2. sz. melléklet**

**Bizottságok feladat- és hatásköre**

**Pénzügyi Bizottság:[[1]](#footnote-1)**

1. véleményezi az éves költségvetési javaslatot és a végrehajtásáról szóló féléves, éves beszámoló tervezeteit; közreműködik az éves költségvetési javaslat kidolgozásában,

aa) elfogadás előtt véleményezi az éves költségvetési javaslatot és előterjesztést;

ab) elfogadás előtt véleményezi az éves költségvetési rendelet módosítására vonatkozó javaslatot és előterjesztést;

ac) közreműködik a költségvetés végrehajtásáról szóló féléves beszámoló elkészítésében;

ad) testületi jóváhagyás előtt véleményezi a zárszámadási javaslatot és előterjesztést (A költségvetés és a zárszámadás a Bizottság véleményezése nélkül nem terjeszthető a Képviselő-testület elé.);

1. figyelemmel kíséri a költségvetési bevételek alakulását – különös tekintettel a saját bevételekre; a költségvetési kiadások alakulását az ellátott feladatokhoz viszonyítva a vagyonváltozás alakulását, értékeli az előidéző okokat;
2. az éves ellenőrzési terv összeállítása előtt javaslatot tehet ellenőrzések ellenőrzési tervbe való felvételére;
3. értékeli az éves ellenőrzésről készített jelentést;
4. részt vesz az önkormányzati beruházásokkal kapcsolatos döntések előkészítésében;
5. véleményezi a helyi adókra vonatkozó rendeleteket;
6. évenként a költségvetési rendelethez kapcsolódva részt vesz a hatályos helyi adórendeletek és egyéb adórendeletek felülvizsgálatában; közreműködik az önkormányzat gazdasági programjának kidolgozásában;
7. segíti az önkormányzat hosszú távú célkitűzéseihez kapcsolódó fejlesztési programok, koncepciók kidolgozását, felülvizsgálatát különösen azok pénzügyi vonatkozásaiban;
8. vizsgálja és vizsgáltatja a gazdálkodás hatékonyságát és ennek alapján javaslatot tesz a Képviselő-testületnek;
9. javaslatot tesz a város településrendezési, fejlesztési és építési ügyeiben, valamint működtetési kérdésekben;
10. javaslatot dolgoz ki, illetve állást foglal a település lakás- és helyiséggazdálkodását, illetve a közterületek felhasználását érintő ügyekben,
11. figyelemmel kíséri a település infrastruktúráját, energiagazdálkodását és a helyi közlekedést érintő valamennyi ügyet, javaslatot dolgoz ki, ezen témakörökben;
12. évközben figyelemmel kíséri a gazdálkodás menetét szükség szerint javaslatot tesz a költségvetés módosítására, illetve költségvetési gazdálkodásra vonatkozó intézkedéseket kezdeményez;
13. meghatározott időszakonként áttekinti az (önkormányzat által alapított és fenntartott) költségvetési szervek ellenőrzésének tapasztalatait;
14. az önkormányzat által lefolytatott közbeszerzési eljárás eredményéről – a Bíráló Bizottság döntési javaslatát, illetve írásbeli szakvéleményét figyelembe véve – dönt;
15. a bizottság előzetesen véleményezi a társasági jog hatálya alá tartozó önálló vállalkozás alapítását annak megszüntetését és átszervezését, a gazdasági társaságba való belépést és kilépést a képviselő-testület döntése előtt;
16. véleményezi a képviselő-testületi tárgyalást megelőzően az önkormányzat

qa) gazdasági programját és az önkormányzati vagyon hasznosítására vonatkozó közép- és hosszú távú vagyongazdálkodási tervet,

qb) valamint ugyancsak véleményezi a képviselő-testület által jóváhagyott határozott időre szóló vagyonhasznosítási szerződések változatlan feltételekkel történő meghosszabbítását;

1. határozattal állapítja meg a mezőgazdasági földterület esetén fizetendő haszonbér mértékét a föld fekvésének, művelési ágának és kataszteri tiszta jövedelmének, valamint termelő képességének figyelembe vételével.

**Kulturális Bizottsága:**

1. gondoskodik a város kulturális (éves és hosszú távú) koncepciójának megalkotásáról;
2. előkészíti az alapító jogokkal kapcsolatos döntéseket, beszerzi a szükséges véleményeket;
3. előkészíti az óvodai csoportok, meghatározásával kapcsolatos döntéseket;
4. előkészíti az intézményvezető megbízásával kapcsolatos döntéseket;
5. részt vesz az intézmény működési alapdokumentumairól szóló döntés előkészítésében;
6. véleményezi az önkormányzat által fenntartott kulturális, művészeti, közművelődési intézmények költségvetését, éves munkatervét, szervezeti és működési szabályzatát;
7. véleményezi a város arculatát alakító rendezvények tervét és költségvetését;
8. véleményezi a művészeti intézményekkel kötendő fenntartói megállapodásokat;
9. a bizottságnak javaslattételi feladata van valamennyi nevelést érintő kérdésben;
10. figyelemmel kíséri az Önkormányzat közművelődési intézményeinek személyi és tárgyi feltételeit, felszereltségét, a fejlesztési lehetőségek feltárása és javítása érdekében;
11. támogatja a tanulmányi versenyek, vetélkedők, pedagógiai rendezvények szervezését;
12. véleményt nyilvánít a település önszerveződő művelődési törekvéseivel kapcsolatban;
13. részt vesz a Képviselő-testület által kiírt művelődési pályázatok elbírálásában;
14. kapcsolatot tart a város területén működő közművelődési célú társadalmi és civil szervezetekkel;
15. figyelemmel kíséri a város kulturális- és sport életét;
16. javaslatot tesz a sport és kulturális programok szervezésére;
17. javaslatot tesz a költségvetés tárgyalásakor a civil szervezetek támogatására;
18. javaslatot tesz a művészeti támogatások, ösztöndíjak és pályázatok, kulturális, művészeti és közművelődési díjak, pedagógusokat érintő egyéb, irodalmi pályázatok díjának odaítélésére
19. előzetesen véleményezi az utca, településrész és intézmény név megállapítására vagy megváltoztatására irányuló javaslatokat;
20. előzetesen véleményezi a művészeti alkotás önkormányzati tulajdonban lévő épületen, közterületen való elhelyezésére, áthelyezésére, felújítására, lebontására vonatkozó előterjesztéseket;
21. támogatja a város kulturális emlékei megóvását, valamint a városi kötődésű művészi alkotások megőrzését és azok fennmaradását.

**Ügyrendi Bizottság:**

1. az SZMSZ elkészítése, módosítása, hatályosulásának vizsgálata;
2. az önkormányzati rendeletek hatályosulásának figyelemmel kisérése a jegyző bevonásával;
3. összeférhetetlenségi, méltatlansági ügyek kezelése, rendezése;
4. a közbiztonság és a bűnmegelőzés területén jelentkező helyi önkormányzati feladatok stratégiájának, kezelésének kidolgozása és hatékony működtetése. Kezdeményezhet a társadalmi bűnmegelőzést és a közbiztonság javítását szolgáló testületi hatáskörbe tartozó intézkedéseket, és közreműködik a hozott intézkedések végrehajtásának ellenőrzésében. Kapcsolattartói és koordinációs feladatokat lát el a rendőrség, a tűzoltóság, a katasztrófavédelem és az önkormányzat közös feladatellátása során;
5. részt vesz a népszavazás, népi kezdeményezéssel összefüggő ügyek előkészítésében, kapcsolatot tart a választási szervekkel;
6. a képviselő-testület hatáskörébe tartozó anyagi javadalmazási ügyek előkészítése, előterjesztése;
7. a testületi döntések végrehajtásának ellenőrzése;
8. ellátja a polgármester és a képviselők vagyonnyilatkozatával összefüggő feladatokat;
9. javaslatot tesz a polgármester bérére, jutalmazására, továbbá az alpolgármester és a képviselők tiszteletdíjára.

**Szociális Bizottság:[[2]](#footnote-2)**

1. folyamatosan figyelemmel kíséri a szociális segélykeretek év közbeni felhasználását, javaslatot tesz év közbeni anyagi erők mozgósítására, átcsoportosítására, amennyiben erre szükség van;
2. figyelemmel kíséri a család- és ifjúságvédelem, valamint az időskorúak problémáit;
3. kapcsolatot tart a karitatív tevékenységet végző szervezetekkel;
4. dönt a testület által hatáskörébe utalt szociális juttatások elosztása tekintetében, szociális támogatásról szóló rendeletünk alapján;
5. folyamatosan figyeli, elemzi Halásztelek egészségügyi helyzetét, állapotát, és arról a testületet az aktualitásoknak megfelelően tájékoztatja;
6. az egészségügyet, illetve az egészségügyi ellátást (mint alapfeladatot) érintő problémák megoldására a szakmai szempontok szem előtt tartásával javaslatot tesz;
7. tevékenységével Halásztelek Város Önkormányzatának egészségügyi és egészségpolitikai tanácsadójaként a település lakói egészségének jobbítására törekszik;
8. szervezi az orvosi ügyeletet, az ügyelet működésével kapcsolatos ügyekben saját hatáskörben intézkedik, felügyeli annak működését;
9. figyelemmel kíséri az egészségügyet érintő társadalmi méretű eseményeket, az egészségügyi kormányzat szakmai és a szakmapolitikával összefüggő ajánlásait és tevékeny közreműködésével arra törekszik, hogy azokat a város javára érvényesítse;
10. szervezi az egészségnevelést;
11. részt vesz az egészségüggyel kapcsolatos pályázatok elbírálásában, elkészítésében;
12. állásfoglalásra és véleményezésre jogosult a települést közvetlenül érintő környezetvédelmi kérdésekkel kapcsolatban;
13. a környezeti ártalmakkal összefüggő (növényzet, vegyi anyagok, stb.), valamint a nem humán egészségügyi (állategészségügyi) kérdésekben szaksegítség igénybevételével véleményt nyilvánít, intézkedési javaslatot tesz;
14. részt vesz a környezetvédelmi koncepció kidolgozásában;
15. dönt a Bursa Hungarica ösztöndíjban részesülőkről, és az ösztöndíj összegéről, figyelembe véve az éves költségvetésben meghatározott keretösszeget, és a Bursa Hungarica Bírálati Szabályzatot”;
16. igazolást állít ki a 385/2014.(XII.31.) Korm. rendelet 7.§ (1b) bekezdésében foglalt jogosultságról;
17. dönt a bölcsődei felvételek tárgyában.

1. Módosította a 20/2017.(IX.14.) önkormányzati rendelet 5. § (2) bekezdése. Hatályos: 2017. október 1. napjától [↑](#footnote-ref-1)
2. Módosította a 20/2017.(IX.14.) önkormányzati rendelet 5. § (3) bekezdése. Hatályos: 2017. október 1. napjától [↑](#footnote-ref-2)